
Parlamentul României

Camera Deputaţilor
Comisia pentru industrii                                                       Comisia pentru administraţie 

               şi servicii                                                               publică, amenajarea teritoriului

                                                                                                         şi echilibru ecologic 

Bucureşti, 26.03.2013                                                                      Bucureşti, 26.03.2013
    Nr.23/44/2011                                                                                       Nr.26/49/2013
BIROUL PERMANENT
AL

CAMEREI DEPUTAŢILOR

În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul comun asupra proiectului de Lege privind aprobarea Ordonanţei de urgenţă a Guvernului nr.56/2012 pentru modificarea alin.(1) al art.5 din Ordonanţa Guvernului nr.36/2006 privind unele măsuri pentru funcţionarea sistemelor centralizate de alimentare cu energie termică a populaţiei, trimis, Comisiei pentru industrii şi servicii şi Comisiei pentru administraţie publică, amenajarea teritoriului şi echilibru ecologic, în procedură de urgenţă, cu adresa nr. PL.x 30 din 18 februarie 2013.

În raport cu obiectul şi conţinutul reglementării, iniţiativa legislativă face parte din categoria legilor ordinare.

                         PREŞEDINTE,                                       PREŞEDINTE,

                          Iulian Iancu                                           Marin Almăjan    

PARLAMENTUL  ROMÂNIEI

CAMERA DEPUTAŢILOR

Comisia pentru industrii                                                           Comisia pentru administraţie     

               şi servicii                                                                   publică, amenajarea teritoriului
                                                                                                              şi echilibru ecologic
Bucureşti,26.03.2013                                                                          Bucureşti, 26.03.2013
       Nr.23/44/2013                                                                                     Nr.26/49/2013
R A P O R T     C O M U N 
asupra proiectului de Lege privind aprobarea Ordonanţei de urgenţă a Guvernului nr.56/2012 pentru modificarea alin.(1) al art.5 din Ordonanţa Guvernului nr.36/2006 privind unele măsuri pentru funcţionarea sistemelor centralizate de alimentare cu energie termică a populaţiei


În conformitate cu prevederile art.95 şi 115 din Regulamentul Camerei Deputaţilor, republicat,  Comisia pentru administraţie publică, amenajarea teritoriului şi echilibru ecologic şi Comisia pentru pentru industrii şi servicii au fost sesizate, prin adresa nr. PL.x 30  din 18 februarie 2013, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.56/2012 pentru modificarea alin.(1) al art.5 din Ordonanţa Guvernului nr.36/2006 privind unele măsuri pentru funcţionarea sistemelor centralizate de alimentare cu energie termică a populaţiei, înregistrat cu nr. 26/49/18.02.2013, respectiv 23/44/19.022013.
La întocmirea prezentului raport Comisia a avut în vedere avizul favorabil al Consiliului Legislativ (nr.794/10.10.2012).

Senatul a adoptat proiectul de lege în şedinţa din 11 februarie 2013, cu respectarea prevederilor art. 115 alin. (5) teza a III-a din Contituţia României, republicată.

Camera Deputaţilor este Cameră decizională potrivit prevederilor art.75 alin. (1) şi (3) din Constituţia României, republicată şi ale art.92 din Regulamentul Camerei Deputaţilor, republicat. 

Proiectul de lege are ca obiect de reglementare modificarea alin.(1) al art.5 din Ordonanța Guvernului nr.36/2006 privind unele măsuri pentru funcționarea sistemelor centralizate de alimentare cu energie termică a populației, în scopul acordării posibilităţii ca sumele alocate de la bugetele locale pentru compensarea diferenţei de preţ al energiei termice (sprijin pentru populaţie) să se poată acorda în avans de către ordonatorii principali de credite, producătorilor/furnizorilor de energie termică către populaţie, în vederea achitării, de asemenea, în avans a consumului de gaze naturale, în situaţia în care contractul încheiat prevede astfel de plăti şi numai în cazul în care achitarea în avans conduce la obţinerea unui preţ avantajos al gazelor naturale achiziţionate.
Examinarea proiectului de lege a avut loc în şedinţe separate ale celor două comisii sesizate în fond, la data de 26 februarie 2013 de către Comisia pentru administraţie publică, amenajarea teritoriului şi echilibru ecologic, respectiv 19 martie 2013 de către Comisia pentru industrii şi servicii. 

La lucrări au fost prezenţi, din partea Comisiei pentru industrii şi servicii, din totalul de 29 de deputaţi membri ai comisiei, 28 deputaţi şi din partea Comisiei pentru administraţie publică, amenajarea teritoriului şi echilibru ecologic, 29 deputaţi din totalul de 33 deputaţi membri ai comisiei.

In urma examinării proiectului de lege şi a opiniilor exprimate de membrii celor 2 comisii, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanței de urgență a Guvernului nr.56/2012 pentru modificarea alin.(1) al art.5 din Ordonanța Guvernului nr.36/2006 privind unele măsuri pentru funcționarea sistemelor centralizate de alimentare cu energie termică a populației, în forma adoptată de Senat.
La dezbaterile din comisii au participat în calitate de invitaţi, în conformitate cu prevederile art.54 şi 55 din Regulamentul Camerei Deputaţilor, republicat, din partea Ministerului Dezvoltării Regionale şi Administraţiei Publice, domnul Iulian Matache, secretar de stat şi domnul Sandu Moise, director.

În raport cu obiectul şi conţinutul reglementării, iniţiativa legislativă face parte din categoria legilor ordinare.

                          PREŞEDINTE,                                          PREŞEDINTE,

                            Iulian Iancu                                             Marin Almăjan    

                            SECRETAR,                                             SECRETAR,   

                    Radu-Bogdan Ţîmpău                               Ion – Marcel Ciolacu
Consilier,                                                                                                                                   Consultant,                                                                                                                                                                                 

Silvia Vlăsceanu                                                                                                                       Ana Maria Stănilă                                                                                                                                              

